CELEX: 62018CN0031
Language: el
Date: 2018-01-17 00:00:00
Title: Υπόθεση C-31/18: Αίτηση προδικαστικής αποφάσεως την οποία υπέβαλε το Administrativen sad Sofia-grad (Βουλγαρία) στις 17 Ιανουαρίου 2018 — «Elektrorazpredelenie Jug» EAD κατά Komisia za energiyno i vodno regulirane (KEVR)

9.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 123/12
            
         Αίτηση προδικαστικής αποφάσεως την οποία υπέβαλε το Administrativen sad Sofia-grad (Βουλγαρία) στις 17 Ιανουαρίου 2018 — «Elektrorazpredelenie Jug» EAD κατά Komisia za energiyno i vodno regulirane (KEVR)
   (Υπόθεση C-31/18)
   (2018/C 123/18)
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Sofia-grad
   
      Διάδικοι στην υπόθεση της κύριας δίκης
   
   
      Προσφεύγουσα:«Elektrorazpredelenie Jug» EAD
   
      Καθής: Komisia za energiyno i vodno regulirane (KEVR)
   
      Προδικαστικά ερωτήματα
   
   
               1)
            
            
               Έχουν οι διατάξεις του άρθρου 2, σημεία 3 και 5, της οδηγίας 2009/72/ЕΚ (1) την έννοια ότι το μοναδικό κριτήριο για την οριοθέτηση μεταξύ του δικτύου διανομής και του δικτύου μεταφοράς και, κατ’ επέκταση, μεταξύ των δραστηριοτήτων «διανομής» και «μεταφοράς» ηλεκτρικής ενέργειας, είναι το επίπεδο της τάσεως, και ότι δεν επιτρέπεται στα κράτη μέλη, παρά την ελευθερία τους να κατευθύνουν τους χρήστες δικτύου προς ένα ή το άλλο είδος δικτύου (δίκτυο μεταφοράς ή δίκτυο διανομής), να εισάγουν ως πρόσθετο κριτήριο οριοθετήσεως για τις δραστηριότητες της μεταφοράς και της διανομής την κυριότητα των ενσώματων στοιχείων που χρησιμοποιούνται για την άσκηση των δραστηριοτήτων αυτών;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: Πρέπει οι πελάτες ηλεκτρικής ενέργειας που είναι συνδεδεμένοι στο δίκτυο μέσης τάσεως να λογίζονται πάντοτε ως πελάτες του διαχειριστή του δικτύου διανομής που διαθέτει άδεια για την αντίστοιχη περιοχή, και μάλιστα ανεξαρτήτως της κυριότητας του εξοπλισμού με τον οποίο είναι άμεσα συνδεδεμένες οι ηλεκτρικές συσκευές των πελατών αυτών και ανεξαρτήτως των συμβάσεων που έχουν συνάψει οι πελάτες απευθείας με τον διαχειριστή του συστήματος μεταφοράς;
            
         
               3)
            
            
               Σε περίπτωση αρνητικής απαντήσεως στο πρώτο ερώτημα: Είναι επιτρεπτές, κατά την έννοια και τον σκοπό της οδηγίας 2009/72/ЕΚ, εθνικές ρυθμίσεις όπως αυτή του άρθρου 1, σημείο 44, σε συνδυασμό με το σημείο 20, των συμπληρωματικών διατάξεων στον νόμο περί ενέργειας, βάσει των οποίων η «μεταφορά ηλεκτρικής ενέργειας» είναι η μεταφορά ηλεκτρικής ενέργειας μέσω του δικτύου μεταφοράς και το «δίκτυο μεταφοράς ηλεκτρικής ενέργειας» είναι το σύνολο των γραμμών και εγκαταστάσεων για τη μεταφορά, τον μετασχηματισμό της υψηλής τάσεως σε μέση τάση και την ανακατανομή των ροών ηλεκτρικής ενέργειας; Είναι επιτρεπτές, υπό τις ίδιες προϋποθέσεις, εθνικές διατάξεις όπως αυτή του άρθρου 88, παράγραφος 1, του νόμου περί ενέργειας, κατά την οποία «[η] διανομή ηλεκτρικής ενέργειας και η διαχείριση δικτύων διανομής ηλεκτρικής ενέργειας γίνεται από διαχειριστές δικτύων διανομής, που είναι κύριοι τέτοιων δικτύων σε μια οριοθετημένη περιοχή και έχουν λάβει άδεια διανομής ηλεκτρικής ενέργειας στην αντίστοιχη περιοχή»;
            
         
      (1)  Οδηγία 2009/72/ЕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενεργείας και για την κατάργηση της οδηγίας 2003/54/ΕΚ (ΕΕ 2009, L 211, σ. 55).